UUTISANKKURIT SANAN ÄÄRESSÄ
Shalom ja tervetuloa! Olen Jonathan Hessen.
Kanssani Uutisankkurit Sanan ääressä -ohjelmassa on Jair Pinto.
Aloittaisitko rukouksella? Sukelletaan sitten aiheisiin.
Toki. Hienoa olla täällä. Rukoillaan.
Pyydetään Jumalaa mukaan ohjelmaan ja siunaamaan meitä.
Kiitos Jumala, Isämme taivaassa, että olet uskollisesti kanssamme.
Ohjaa sanojamme. Kosketa jokaisen katsojan sydäntä.
Puhu heille henkilökohtaisesti.
Ole kanssamme. Jeshua haMashiachin nimessä. Aamen.
Jonathan, on ollut mielenkiintoista aikaa.
Se on aina, sillä tuntuu, että olemme kehitys- ja edistymisvaiheessa.
Jumala tekee suuria asioita työssämme täällä TV7 Israelissa -
ja yleisesti maailmassa.
Voitko kertoa, mitä viime aikoina on ollut meneillään -
ja mitä on odotettavissa lähitulevaisuudessa?
Yksi erityinen juttu on ollut se, -
että kaikki kehitys kesäkuun 2020 jälkeen -
on ollut Hengen johtamaa.
Yksikään ohjelma ei ole syntynyt -
strategisen ajattelun tuotoksena.
Niitä ei ole kehitetty kulissien takana ajatellen, -
että synnyttäisimme vaikkapa opetusohjelmia tai muuta.
Rukoilimme ohjelmiston puolesta.
Kysyimme Herralta, mitä Hän haluaa antaa katsojille -
eri puolilla maailmaa, -
mukaan lukien erityisesti Suomessa, josta lähetyksemme alkoivat, -
mutta myös muualla.
Rukoilimme ja ajattelimme sitä.
"Uutisankkurit Sanan ääressä" oli ensimmäisiä ohjelmia.
Pari viikkoa ennen ensiesitystä sanoin: "Nyt on sen aika.
Työnimi 'Uutisankkurit Sanan ääressä'. Tehdään se.
Haluan siitä tällaisen. Edetään."
Tuntui, että asiat menivät vain omalla painolla eteenpäin.
Koemme, että Jumala siunasi meitä ideoilla -
ja vaikutti niin, että asiat vain tapahtuivat. Mutta jatka.
Ehdottomasti. Kaikki kunnia Jumalalle siitä, -
että Hän ohjasi meitä ja sai nämä asiat aikaan.
Ilman Häntä tätä ei olisi tapahtunut.
Kaikki, mitä teemme, on Hänen nimensä kunniaksi, ei mitään muuta.
Olemme nyt tulleet siihen pisteeseen, -
että tällä hetkellä meille tulee tasainen määrä lahjoituksia.
Pääosin ne tulevat Suomesta mutta myös muualta, -
Yhdysvalloista, Etelä-Afrikasta, Sierra Leonesta. - Australiasta.
Kuta kuinkin kaikista maista, myös arabi- ja muslimimaista.
Ihmiset lahjoittavat TV7:lle, koska ohjelmat siunaavat heitä.
Hiljattain tuli lahjoitus Arabiemiirikunnista. - Totta.
On erityistä nähdä, että olemme ruohonjuuritason järjestö, -
joka pyrkii täyttämään Jumalan Sanan -
ja siunaamaan uskovia ympäri maailman -
kapasiteetillamme, kyvyillämme, -
osaamisella ja yhteyksillä ympäri maailman.
Vastaanotto on ollut todella ihmeellinen ja rohkaiseva.
Olemme saaneet satoja sähköposteja ja kommentteja.
Rohkaisuja. - Päivittäin.
Tuntuu positiivisella tavalla pakahduttavalta nähdä, -
miten työmme täällä Jerusalemissa rohkaisee ja siunaa monia.
Se on taas yksi askel suuntaan, johon olemme lähteneet.
Niin kuin Jes. 2:3:ssa sanotaan: -
"Siionista lähtee laki, Jerusalemista Herran sana."
Se todellakin ajaa meitä -
rohkaisemaan uskovia, -
että tahdomme tuoda esiin lakia ja Herran sanaa -
ja tehdä Häntä tunnetuksi kansakunnissa.
Olemme siunattuja. Kanavamme on tietysti konservatiivinen.
Lähetyksemme näkyvät kaapeli- televisiossa, satelliittikanavilla, -
IPTV-laitteilla mutta myös sosiaalisessa mediassa.
Olemme saaneet palautetta ympäri maailmaa, -
että työmme on siunannut ihmisiä. Se on hyvin rohkaisevaa.
Sen halusin sanoa aluksi.
Voinko lisätä jotain? - Toki.
Uskon, että Jumala toimii voimakkaasti ympäri maailman -
ja nyt erityisesti Lähi-idässä.
Israel ja Arabiemiirikunnat solmivat rauhansopimuksen.
Israel ja Libanon käyvät neuvotteluja.
Jumalalla on suunnitelma Lähi-idälle, Israelille ja koko maailmalle.
Uskon, että tämä suunnitelma on nyt avautumassa.
Meidän pitää valmistella tie rukoilemalla ja lähtemällä mukaan.
Yksi TV7 Israelin painopiste on saada teidät siellä kotona -
lähtemään mukaan siihen, mitä täällä Israelissa tapahtuu, ja rukoilemaan.
Luomme julkaisukanavia, jotta ihmiset saavat tietoa, -
voivat rukoilla kanssamme, seistä Israelin ja Jumalan rinnalla -
ja valmistella tietä Hänen tulolleen.
Olla muurinvartijoita Jerusalemin rauhan puolesta, -
nimenomaan Jumalan rauhan.
Ehdottomasti on hyvin rohkaisevaa nähdä, -
miten Herra käyttää meitä.
Olemme saaneet paljon rukous- pyyntöjä. Osa niistä oli kiireellisiä.
Meillä on Jerusalem Prays -ohjelma. Juonsit sen viime sunnuntaina -
yhdessä Monika Jaagurin kanssa. Se oli suuri siunaus.
Tahtoisin tässä jakaa kiireellisen rukouspyynnön.
Olemme saaneet useita kiireellisiä rukouspyyntöjä, -
mutta tuotantokapasiteettimme on rajallinen.
Me kuitenkin huomioimme kaikki rukouspyynnöt, jotka te lähetätte.
Jotkut pyysivät rukousta terveytensä puolesta. Osa oli saanut koronataudin.
Joillain oli ollut useita terveysongelmia jo sitä ennen, -
ja nyt tilanne pelottaa heitä.
Tahdomme nyt rukoilla puolestanne.
Pyydämme kaikkia katsojia tulemaan mukaan, -
kun rukoilemme näiden henkilöiden puolesta.
Täällä Jerusalemissa on pariskunta, jolle syntyi juuri vauva.
He ovat lähellä sydäntämme. He palvelevat Herraa työssä.
He ovat Michael ja Vanessa Jerusalemista.
Heille syntyi hiljattain poikavauva. Tuli joitain komplikaatioita.
He ovat yhä sairaalassa. Rukoillaan heidän puolestaan.
Saimme rukouspyynnön myös Sierra Leonesta.
Jed pyytää rukousta -
terveyden ja tilanteen korjaantumisen puolesta. Muistetaan häntä.
Rukouspyyntöjä on paljon.
Muistetaan rukouksin kaikkien uskovien terveystilannetta.
Uskomme, että siellä, missä kaksi tai kolme on koolla Herran nimessä, -
Jeesus on keskellämme.
Hän liittyy siirtämään kanssamme vuoria -
toteuttaakseen Hänen kunniansa maan päällä niin kuin se on taivaassa.
Rukoillaanpa yhdessä.
Isä, Herra, kiitos, että voimme tulla yhdessä veljinä eteesi -
pyytämään armoasi.
Tiedämme, että olet Parantajamme ja pidät meistä huolta.
Monet ihmiset kohtaavat tällä hetkellä haasteita -
tautien, sairauksien -
ja kaikenlaisten pahojen juonien muodossa.
Ne aiheuttavat paljon taistelua ja tyrmistystä -
monen lapsesi ja seuraajasi elämässä.
Herra, pyydän Sinua nöyrästi -
asettamaan ennalleen ja parantamaan heidät kaikki.
Tee se niin, että ennalleen asettaminen ja paraneminen -
vahvistaa heitä paitsi fyysisesti -
myös suo heidän julistaa nimeäsi ja edistää valtakuntaasi, -
niin että nimesi Jeshua kohoaa korkealle -
ja kaikki maa iloitsee.
Isä, Herra, kiitämme Sinua rakkaudestasi ja laupeudestasi.
Kaikki kunnia ja ylistys Sinulle.
Aamen.
Palataanpa sitten kehitykseemme -
ja suunnitteilla oleviin ohjelmiin.
Voisitko käydä hieman läpi, mitä on tulossa?
Ehdottomasti. Aloitetaan "Jerusalemin vartijoista".
Viime lauantaina ja sitä edellisenä lauantaina -
meillä oli vieraana puolustusvoimien entinen komentaja Dan Halutz.
Hän oli komentaja palvelusaikanasi.
Muutama porras minua ylempänä.
Hän oli hyvin kiehtova henkilö kuunnella.
Tapasin hänet palvelusaikanani eri syistä useita kertoja.
Oli myös kunnia saada hänet tänne -
kertomaan tilanteesta ja selittämään sitä.
Se oli aika hauskaa, sillä hän halusi tulla mukaan sen jälkeen, -
kun vieraanamme oli Israelin energiaministeri Juval Steinitz.
Steinitz kuuluu myös Jerusalemin turvaneuvostoon.
Ihmiset eivät ymmärräkään, miten tärkeä asema hänellä on -
ja miten merkittävä energiaministerin asema on.
Hän ei vastaa pelkästään energia- varoista, kuten maakaasusta, öljystä -
ja uusista energiamuodoista, kuten aurinkovoimasta, -
vaan myös ydinenergiasta. Siihen kätkeytyy monia tulkintoja, -
joihin emme voi ikinä mennä.
Varmasti katsojat ymmärtävät, mitä hänen asemansa käsittää.
Steinitz siis tuli ja korosti aika paljon merivoimia.
Sitten saamme vieraaksi komentajan, jonka tausta on ilmavoimissa.
Hän on hyvin omistautunut omaan teoriaansa siitä, -
miten Israelia ja Jerusalemin rauhaa puolustetaan parhaiten.
Hän halusi tulla jakamaan... - Omalta puoleltaan ja strategioistaan.
Hän korostaa Israelin puolustuksen pitkää käsivartta, ilmavoimia.
Teimme hänen kanssaan kaksi jaksoa.
Ensimmäinen jakso esitettiin eilen. Seuraava tulee ensi lauantaina.
Kello 21.30. - Aivan. Israelin aikaa, GMT+2.
On erityistä, että heitä tulee mukaan.
Muitakin on jo tulossa. He ovat lyöneet lukkoon aikataulun.
Osa on kenraaleja, -
sekä aktiivipalveluksessa että reservissä.
Reservissäkin he vielä toimivat aktiivisesti neuvonantajana.
Tulossa on panssarijoukkojen komentaja.
Olen siitä innoissani, sillä olin panssarijoukoissa.
Aivan. Olet panssarijoukkojen kapteeni.
Saamme vieraaksi henkilön, joka laati panssarijoukoille strategiat.
Se on erityinen lisä katsojien tietämykselle.
On kiehtovaa kuunnella heitä ja saada ymmärrystä -
Israelin puolustusvalmiuksista, -haasteista ja -huolista.
Mutta tämän tavoite on rukoilla heidän puolestaan.
Rukoilla haasteiden puolesta ja kiittää Jumalaa -
Israelin valmiuksista.
Pidän niitä Jumalan siunauksina Israelille.
Israel on solminut rauhansopimuksia arabimaailman kanssa.
Niitä ovat mm. Bahrain ja Arabiemiirikunnat.
Myös Sudan normalisoi suhteensa Israeliin.
Jotkut pitävät sitä hyvin raamatullisena.
Tämä kaikki on Jumalan ennalta määräämässä aikataulussa.
Hän valmistelee Israelia ja ruumistaan tulevaisuutta varten.
Kaikella on syynsä.
Tapahtumilla on syy-yhteys.
Mitä ikinä tehdäänkään, siitä on aina jokin seuraus.
Olemme hengellisiä vartijoita fyysisten vartijoiden puolesta.
He eivät aina usko Jumalaan tai Jeesukseen, -
mutta he toimivat sen vakaumuksen perusteella, -
että Israelia tarvitsee puolustaa.
Rukoillaan heidän puolestaan. Myös heidän pelastumisensa puolesta.
Rukoillaan, että he tunnistavat meidän hedelmämme -
ja tajuavat, että todellinen pelastus on Jumalassa -
ja siten tämä on ainoa tie eteenpäin.
Viimeksi Uutisankkureissa oli erityisvieras. - Michael Kerem.
Osa yllättyi, kun sinua ei näkynyt. - Kai teillä oli ikävä.
Minulla ainakin oli heti.
Michael oli todellinen siunaus.
Saimme monia rohkaisevia sähkö- posteja. Moni halusi lähteä mukaan -
ja vaikuttaa asioiden hyväksi.
Ohjelman aiheena oli kristittyjen vainot Lähi-idässä.
Keskustelimme uskovista Herrassa eri muslimimaissa -
ja heidän kamppailuistaan.
Miten voisimme rukoilla ja tukea?
Ohjelma sai niin hyvän vastaanoton, -
että keskustelimme siitä keskenämme ja Michaelin kanssa.
Päätimme aloittaa uuden, aihetta käsittelevän ohjelmasarjan.
Nostamme valokeilaan kristittyjä näissä maissa, -
jotta voitte rukoilla heidän puolestaan ja tiedätte, mitä heille tapahtuu.
Me olemme yksi ruumis Kristuksessa. Haluamme auttaa toinen toistamme.
Eräs henkilö lähetti meille sähköpostia.
Se oli kaksi jaksoa sitten.
Ja...
Tämä nainen kirjoitti vainotuista kristityistä Pakistanissa.
Luin sähköpostin, arvioin sitä ja aloin tutkia aihetta.
Se johti tähän kyseiseen ohjelmaan.
Ohjelman jälkeen koin todella, -
että Herra kutsuu meitä seisomaan kristittyjen rinnalla.
Niin me aloimme keskustella siitä.
Pyysin kysymään Michaelilta, olisiko hän kiinnostunut.
Teemme kaiken uskossa. Haluamme seistä kristittyjen rinnalla -
ja osoittaa heille, että on olemassa ihmisiä, jotka tukevat heitä.
Haluamme myös vaatia viranomaisilta tilille niin paljon kuin pystymme.
Teemme yhteistyötä eri järjestöjen ja organisaatioiden kanssa -
eri puolilla Lähi-itää.
Yritämme tutkia ja ymmärtää, mitä kentällä oikeasti tapahtuu.
Emme halua vain puhua jostain, mitä oikeasti ei ole olemassa.
Haluamme ymmärtää taustoja sekä haasteita fyysisesti ja hengellisesti.
Haluamme nähdä aiheen molemmat puolet.
Meille on tulossa myös kaksi uutta ohjelmaa.
Toisessa on Amir Tsarfati Behold Israel -järjestöstä.
Aivan. Olen siitä hyvin innoissani.
Olemme jo sopineet Uutisankkurit Sanan ääressä -jakson, -
jossa esittelemme ohjelmaa ja keskustelemme siitä, -
miten etenemme ja mitä haasteita on.
Näette pienen pätkän ohjelmasta ennen vuoden loppua.
Ja toinen ohjelma, Jair.
Siinä ovat Eran Lerman ja Danny Ajalon.
Siinä keskustellaan Lähi-idän haasteista. - Lähi-idän katsaus.
Puhuimme siitä aiemmin. Emme mene siihen nyt.
Mutta tahdon mainita muutaman asian.
Nämä ohjelmat tulevat ensi vuonna. Haluamme tehdä lisää ohjelmia.
Tämä kaikki maksaa rahaa. Tarvitaan tekijöitä.
Palkkasimme juuri Amir Orenin täysipäiväiseksi, -
samoin yhden leikkaajan lisää.
Nyt vuoden lopussa teemme budjettiarvion, -
jotta näemme, montako ohjelmaa voimme tehdä ensi vuonna.
Kannustan teitä, jos pidätte työstämme, haluatte tukea meitä -
ja haluatte nähdä lisää ohjelmia, tue työtämme taloudellisesti.
Vuoden loppu on hyvää aikaa tehdä arvioita -
ja miettiä, voitteko auttaa ja kutsuuko Jumala teitä auttamaan TV7 Israelia -
ja TFTN-työtä, jotta voimme tuottaa lisää ohjelmia Jerusalemista.
Lahjoitatpa tai et -
ja pystytkö tukemaan vai et, -
Jumalan täytyy laskea se sydämellesi.
Hänen täytyy kehottaa sinua toimimaan, jos se on Hänen kutsunsa.
Aloitimme monta ohjelmaa, ennen kuin meillä oli edes rahoitusta.
Ajattelimme: "Aloitetaan. Herra pitää huolen."
Aiomme jatkaa samalla tiellä. Emme aio lopettaa ihan heti.
Jumala tekee kyllä tien. - Hän auttaa. Uskomme Hänen huolenpitoonsa, -
ei vain omasta puolestamme vaan kaikkien puolesta. Ajat ovat kovat.
Näemme sen kaikkialla ystävien ja sukulaisten elämässä.
Koronan seuraukset haastavat taloudellisesti -
monia perheitä, myös uskovia.
Rohkaisemme seurakuntia kiinnittämään huomiota siihen, -
että autatte näitä työmuotoja.
Mutta jos ympärilläsi on ihmisiä, joilla on hätä, -
toimi ja osoita rakkautta.
Osoita, että me ruumiina toimimme rakkaudesta Isäämme kohtaan.
Vaimoni valmistaa joka viikko ruokaa -
vanhuksille, vähäosaisille -
ja niille, joilla on vaikeaa.
Meillä ei ole kontaktia heihin.
Teemme sitä vapaaehtoisjärjestön kautta.
Minä rohkaisen sinuakin siihen.
Lähde mukaan. Auta lähimmäistä. - Rakasta lähimmäistä kuin itseäsi.
Jos ihmisellä on nälkä, hän haluaa syödä.
Lähimmäisenrakkaus on sitä, että ruokkii uskovia, naapureita, -
ystäviä ja myös niitä, joita ei tunne ja joilla on hätä.
Tämä on henkilökohtainen rohkaisu.
Jokainen toimii sen mukaan, mikä on hänen oma suhteensa Herraan.
Kannattaa tehdä se, mihin Jumala kutsuu.
Danny Ajalonin ja Eran Lermanin ohjelma on suuri siunaus.
Emme ole vielä paljastaneet sen nimeä.
Danny Ajalon on entinen Israelin Yhdysvaltain-lähettiläs.
Hän toimi vuosia sitten myös varaulkoministerinä.
Eran Lerman oli kansallisen turvallisuuden varaneuvonantaja -
ja kansallisen turvallisuus- neuvoston varajohtaja.
Hän on toiminut neuvonantajana pääministerinkanslialle -
ja tutkimusjohtajana pääministerin- kanslian turvallisuusosastolla.
He auttavat yhdessä TV7:ää -
ymmärtämään ajankohtaistapahtumia Jerusalemin näkökulmasta.
He pohtivat huolia ja haasteita Lähi-idässä.
Ohjelmia tulee aluksi kerran kuukaudessa.
He selittävät tilannetta, -
niin että maallikkokin ymmärtää -
mutta kuitenkin niin, -
että pääsette hyödyntämään heidän tietämystään kulissien takaa.
Siihen on valmiudet vain harvoilla kanavilla.
Se on suuri siunaus. Mennään vielä yhteen asiaan.
Nyt on ollut paljon haasteita, -
etenkin Yhdysvalloissa, jossa käytiin vaalit.
Monet ovat aika huolissaan.
He eivät tiedä, mitä tulevaisuus tuo tullessaan.
Pohditaanpa, mitä Jumala tahtoo meidän tekevän tällaisissa tilanteissa.
Olet varannut joitain jakeita ja haluat sanoa jotain tilanteesta.
Olin hyvin murheellinen, -
kun seurasin, miten vaalit menivät Yhdysvalloissa.
En tarkoita varsinaisesti itse kisaa, kenestä tulee johtaja, -
varapresidentti Bidenista vai presidentti Donald Trumpista.
Kiinnitin enemmänkin huomiota Kristus-ruumiiseen -
ja ihmisiin yleensä.
Kahtiajakoa ja riitaa oli niin paljon, -
ettei ole väliä, kuka voitti tai voittaa. Kaikki häviävät.
Se on pohjavire -
tässä vaalikampanjassa ja Amerikan tilanteessa.
Sillä on iso vaikutus Jerusalemin rauhaan, -
jonka puolesta meidät on kutsuttu rukoilemaan.
Tilanteesta tuli erittäin äärimmäinen.
Yksi leiri sanoi, että ellei tämä henkilö voita, -
Amerikka on tuomittu ikuisiksi ajoiksi.
Toinen leiri sanoi samaa toisesta ehdokkaasta.
Siitä kasautui hyvin paljon vihaa ja katkeruutta.
Näissä vaaleissa tulivat esiin kaikki Jumalan vastaiset luonteenpiirteet.
Se on todella murheellista Kristus-ruumiille, -
joka varmasti kokee kipua seuratessaan tilannetta.
Mutta kaikki on Jumalan kädessä.
Meidän täytyy muistaa eräs sananlasku.
Kuningas Salomo on yksi lempikirjailijoistani.
Häntä pidettiin maailman viisaimpana miehenä.
Taivaallinen Isämme oli siunannut hänet.
Hän kirjoittaa Sananl. 3:5―6:ssa: -
"Turvaa Herraan kaikesta sydämestäsi äläkä nojaudu omaan ymmärrykseesi.
Tunne hänet kaikilla teilläsi, niin hän sinun polkusi tasoittaa."
Älä siis laita turvaasi maallisiin johtajiin.
Älä luota ihmiskuntaan, -
sillä se pettää. Se ei pelasta sinua, kun aika koittaa.
Meidän pitää turvata kaikellamme Jumalaan.
Se on ainoa asia, johon meidät on kutsuttu -
tietysti evankeliumin jakamisen lisäksi.
Ja toki meidän täytyy huolehtia vähäosaisista, -
leskistä, orvoista ja niistä, joilla on vain vähän varaa.
Monesti he ovat onnellisimpia kuin ne, joilla on paljon.
Onnellisuus ei riipu varallisuudesta vaan Jumalasta. - Näin on.
Tahdon päättää tämänpäiväisen jakson Psalmiin 146.
Luen jakeet 1―5: -
"Ylistä, minun sieluni, Herraa. Minä ylistän Herraa kaiken ikäni, -
veisaan kiitosta Jumalalleni, niin kauan kuin elän.
Älkää luottako ruhtinaihin älkääkä ihmislapseen, sillä ei hän voi auttaa.
Kun hänen henkensä lähtee hänestä, niin hän tulee maaksi jälleen; -
sinä päivänä hänen hankkeensa raukeavat tyhjiin.
Autuas se, jonka apuna on Jaakobin Jumala, -
se, joka panee toivonsa Herraan, Jumalaansa".
Jair, kiitos tästä päivästä.
Kiitos myös katsojille. Jumalan siunausta! Näkemiin.
Suomennos: Marianne Tenetz